Tirsdag, den 26. marts 2013
Sol, letskyet og let til frisk vind
Selv om jeg har det rigtig godt med Spaniens klima, luft og varme, så må jeg have fat i Glucosamine-salven her til morgen. De lange traveture gør sig alligevel bemærket i muskler og led.
Vi kører alle til det store Zenia-Center og ser på de mange butikker m.m. Kirsten har en tid hos en frisør, Kevin og Tiffany skal handle bestemte steder. Erwin og jeg kikker på vinduer, besøger det store supermarked og betragter det enorme vareudbud. Her i regionen mærker man sikkert ikke så meget til krisen - der er mange mennesker i butikkerne og der bliver handlet flittigt. Turismen gør bestemt en stor forskel her ved kysten.
Ved storskærmen køres der lige et dansekursus, og en instruktør på dansegulvet er med til at holde gang i de mest unge mennesker, som vil være med. På tagterrassen hviler vi de trætte ben over en øl og et glas vin.
Udsigt fra terrassen i Centret
Centrets store supermarked
Efterhånden finder familien sammen igen, og så skal vi hjem og slappe af på terrassen.
Tiffany tager lige temperaturen på vandet i poolen. Hun synes ikke at det er koldt.
Til aftensmad har Kirsten lavet en dejlig gryderet med kyllingefilét og grønsager. Der til flute og et glas rødvin.
Der har været lidt diskussion om, hvor en sti ved slugten fører hen og hvor den ender. Det skal Erwin og Tiffany har undersøgt. Imens går Kirsten og jeg en hurtig tur til Super Core, op ad trappen og på taget, hvor der som noget nyt findes en minigolf. Vi spiller dog ikke, men nyder den flotte udsigt over havet.
Vandet er ..... ......iihh ..ikke så koldt!? På grund af fare for misbrug har jeg slettet de ellers søde billeder.
Skridttælleren viser 11.837 skridt og 8,87 km.